Μαίρη Ελίζαμπεθ Μαστραντόνιο

Η Μαίρη Ελίζαμπεθ Μαστραντόνιο (17 Νοεμβρίου 1958 - ) είναι Αμερικανίδα ηθοποιός και τραγουδίστρια. Έκανε το ντεμπούτο της στο Μπρόντγουεϊ στην αναβίωση του 1980 του έργου West Side Story  και στη συνέχεια εμφανίστηκε στην ταινία Ο σημαδεμένος του 1983 ως Τζίνα Μοντάνα, αδελφή του χαρακτήρα του Αλ Πατσίνο, που ήταν ο ρόλος που την έκανε γνωστή. Για τον ρόλο της ως Κάρμεν στην ταινία του 1986 Το χρώμα του χρήματος, ήταν υποψήφια για Όσκαρ Β' Γυναικείου Ρόλου. Άλλοι κινηματογραφικοί της ρόλοι περιλαμβάνουν τις ταινίες Η άβυσσος (1989), Ρομπέν των Δασών: Ο πρίγκιπας των κλεφτών (1991) και Καταιγίδα (2000). Το 2003, ήταν υποψήφια για Βραβείο Τόνυ Α' Γυναικείου Ρόλου σε Μιούζικαλ για την παράσταση Man of La Mancha.

 Τα πρώτα χρόνια 
Η Μαστραντόνιο γεννήθηκε στο προάστιο κομητείας Ντιπάζ στο Ιλινόι, από τον Φρανκ Α. Μαστραντόνιο και τη Μαίρη Ντομινίκα (το γένος Παγκόνε). Και οι γονείς της ήταν ιταλική καταγωγή. Ο πατέρας της διατηρούσε χυτήριο χαλκού. Η Μαστραντόνιο μεγάλωσε στο Όακ Παρκ του Ιλινόις και σπούδασε θέατρο στο Πανεπιστήμιο του Ιλινόι. Τα καλοκαίρια, δούλευε στο θεματικό πάρκο Opryland των ΗΠΑ για να κερδίσει χρήματα για το κολέγιο.

 Καριέρα 

 Κινηματογράφος 
Η Μαστραντόνιο εμφανίστηκε για πρώτη φορά στην οθόνη στον Σημαδεμένο του Μπράιαν Ντε Πάλμα (1983) ως Τζίνα, αδελφή του Τόνι Μοντάνα τον οποίο ενσάρκωσε ο Αλ Πατσίνο. Γνώρισε την αναγνώριση και κέρδισε υποψηφιότητες για Όσκαρ και Χρυσή Σφαίρα για τον ρόλο της στο Χρώμα του χρήματος (1986) δίπλα στον Πολ Νιούμαν και τον Τομ Κρουζ.

Άλλοι μεγάλοι ρόλοι της περιλαμβάνουν τις ταινίες Παγίδα στο Μπέβερλι Χιλς (1987) και Ο άνθρωπος του Γενάρη (1989) με τον Κέβιν Κλάιν. Πρωταγωνίστησε επίσης στην ταινία επιστημονικής φαντασίας Η άβυσσος (1989) του συγγραφέα/σεναριογράφου Τζέιμς Κάμερον με τον Εντ Χάρις. Έπαιξε τον ρόλο της λαίδης Μάριον στην ταινία Ρομπέν των Δασών: Ο πρίγκιπας των κλεφτών (1991) με τον Κέβιν Κόστνερ και της δικηγόρου και κόρης του του χαρακτήρα του Τζιν Χάκμαν στην ταινία Δικαστική πλάνη. Τέλος, συμπρωταγωνίστησε στο θρίλερ του 1992 Παιχνίδια ενηλίκων και έπαιξε την καπετάνισσα ενός αλιευτικού σκάφους στην ταινία Καταιγίδα (2000).

 Θέατρο 
Η Μαστραντόνιο εμφανίστηκε στο Μπρόντγουεϊ σε διάφορα μιούζικαλ, όπως τα West Side Story, Copperfield, The Human Comedy και Man of La Mancha (2002), όπου ενσάρκωσε τη Δουλτσινέα. Έχει εμφανιστεί στις παραστάσεις του Φεστιβάλ Σαίξπηρ της Νέας Υόρκης Ερρίκος ο Ε΄, Με το ίδιο μέτρο και Δωδέκατη Νύχτα. Οι σκηνικές της ερμηνείες θεατρικές στη Νέα Υόρκη της χάρισαν μια υποψηφιότητα για βραβείο Τόνυ και δύο υποψηφιότητες για βραβείο Drama Desk.

Πρωταγωνίστησε επίσης στο Grand Hotel στο West End του Λονδίνου. Το 1984, εμφανίστηκε σε μια φιλανθρωπική παράσταση της Χριστουγεννιάτικης ιστορίας του Καρόλου Ντίκενς μαζί με τους Έλεν Χέιζ, Ραούλ Τζούλια και Χάρολντ Σκοτ στη Νέα Υόρκη. Το 2008, πρωταγωνίστησε στο A View from the Bridge ως Βεατρίκη, δίπλα στον Κεν Στοτ, στο Λονδίνο. Στη σκηνή, πρωταγωνίστησε επίσης στους Βρικόλακες του Ίψεν στο Seattle Repertory Theatre.

 Προσωπική ζωή 
Από το 1990, η Μαστραντόνιο είναι παντρεμένος με τον σκηνοθέτη Πατ Οκόνορ, ο οποίος σκηνοθέτησε την ταινία Ο άνθρωπος του Γενάρη. Το ζευγάρι έχςι δύο γιους. Η Μαστραντόνιο και η οικογένειά της έζησαν στην Αγγλία είκοσι χρόνια, μετακομίζοντας πίσω στην Αμερική τη δεκαετία του 2010.

 Φιλμογραφία 
ΈτοςΠρωτότυπος τίτλοςΤίτλος στα ΕλληνικάΡόλος1982The King of ComedyΒασιλιάς για μία νύχτακομπάρσος1983ScarfaceΟ σημαδεμένοςΤζίνα Μοντάνα1986The Color of MoneyΤο χρώμα του χρήματοςΚάρμεν1987Slam DanceΠαγίδα στο Μπέβερλι ΧιλςΧέλεν Ντρουντ1989The January ManΟ άνθρωπος του ΓενάρηΜπερναντέτ ΦλινThe AbyssΗ άσβυσσοςΛίντσεϊ Μπρίγκμαν1990Fools of FortuneΜάριαν1991Class ActionΔικαστική πλάνηΜάγκι ΓουόρντRobin Hood: Prince of ThievesΡομπέν των Δασών: Ο πρίγκιπας των κλεφτώνλαίδη Μάριον1992White SandsΟ θάνατος σταμάτησε στην έρημοΛέιν ΜπόντινConsenting AdultsΠαιχνίδια ενηλίκωνΠρισίλα Πάρκερ1995Three WishesΤρεις επιθυμίεςΤζιν ΧόλμανTwo BitsΔύο δεκάρεςΛουίζα Σπίριτο1999LimboΣτην άκρη του κόσμουΝτόνα Ντε ΆντζελοMy Life So FarΑυτή είναι η ζωή μουΜόιρα Πέτιγκρου2000The Perfect StormΚαταιγίδαΛίντα Γκρίνλο2015AmokΝτόροθι

 Παραπομπές 

 Εξωτερικοί σύνδεσμοι 



 Μαίρη Ελίζαμπεθ Μαστραντόνια  Internet Off-Broadway Database

Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί μουσικού θεάτρου
Κατηγορία:Αμερικανίδες ηθοποιοί τηλεόρασης
Κατηγορία:Αμερικανοί ιταλικής καταγωγής
Κατηγορία:Αμερικανίδες τραγουδίστριες